Firmenarchiv der UBS AG
S historische Konzärnarchiiv vo dr UBS befindet sich am Äscheblatz 6 z Baasel und isch e Baasler Kulturguet, wo nazionali Bedütig het.

S Archiiv
S Archiiv isch s brivaats Firmenarchiiv vo dr UBS AG, wo us de Akte vom Schwizerische Bankveräin (gründet 1872) und dr Schwizerische Bankgsellschaft (gründet 1862) bestoot, wo 1998 fusioniert häi. Es het au Archiwalie vo Gsellschafte, wo früener übernoo worde si, wie d Toggeburger Bank, d Bank in Winterthur, die Eidgenössisch Bank, d Basler Handelsbank und no anderi.

Zuegang zu de Akte bechunnt mä nume uf Aafroog. D Kontaktperson isch d Archiwarin Rebekka Schefer. E Däil vo de Daate si in ere elektronische Daatebank gspiicheret.

Kwelle
 Verzeichnis der Wirtschaftsbestände in Archiven der Schweiz und Liechtensteins: UBS AG, abgrüeft am 14. Septämber 2015

UBS
Kulturguet vo nationaler Bedütig im Kanton Basel-Stadt